CELEX: 32016R1904
Language: ro
Date: 2016-07-14 00:00:00
Title: Regulamentul delegat (UE) 2016/1904 al Comisiei din 14 iulie 2016 de completare a Regulamentului (UE) nr. 1286/2014 al Parlamentului European și al Consiliului în ceea ce privește intervenția în cazul produselor (Text cu relevanță pentru SEE)

29.10.2016   
            
            
               RO
            
            
               Jurnalul Oficial al Uniunii Europene
            
            
               L 295/11
            
         REGULAMENTUL DELEGAT (UE) 2016/1904 AL COMISIEI
   din 14 iulie 2016
   de completare a Regulamentului (UE) nr. 1286/2014 al Parlamentului European și al Consiliului în ceea ce privește intervenția în cazul produselor
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1286/2014 al Parlamentului European și al Consiliului din 26 noiembrie 2014 privind documentul cu informații esențiale referitoare la produsele de investiții individuale structurate și bazate pe asigurări (PRIIP) (1), în special articolul 16 alineatul (8) și articolul 17 alineatul (7),
   întrucât:
   
               (1)
            
            
               Prezentul regulament specifică aspecte referitoare la competențele de a interveni acordate autorităților competente și, în situații excepționale, Autorității Europene de Asigurări și Pensii Ocupaționale (EIOPA), care a fost instituită și își exercită competențele în conformitate cu Regulamentul (UE) nr. 1094/2010 al Parlamentului European și al Consiliului (2), în ceea ce privește factorii și criteriile care trebuie avute în vedere la determinarea situațiilor în care există temeri semnificative privind protecția investitorilor sau posibilitatea de periclitare a funcționării echilibrate și a integrității pieței financiare sau a stabilității, integrale sau parțiale, a sistemului financiar din cel puțin un stat membru, respectiv din Uniune.
            
         
               (2)
            
            
               Ar trebui să se stabilească o listă a factorilor și criteriilor care trebuie avute în vedere de autoritățile competente și EIOPA la determinarea situațiilor în care există temeri semnificative sau posibilitatea de periclitare, pentru a se asigura o abordare consecventă și a face posibilă în același timp adoptarea unor măsuri corespunzătoare dacă se produc evenimente sau evoluții nefavorabile neprevăzute. O condiție prealabilă pentru a interveni din perspectiva funcționării echilibrate și a integrității pieței financiare sau de mărfuri ori a stabilității sistemului financiar o constituie existența unei „posibilități de periclitare” a acestora și este necesar a se stabili un prag mai ridicat în acest caz decât în cazul existenței unor „temeri semnificative”, ceea ce reprezintă condiția prealabilă de a interveni din perspectiva protecției investitorilor. Totuși, necesitatea de evaluare a tuturor factorilor și criteriilor care ar putea exista într-o anumită situație, nu ar trebui să determine autoritățile competente și EIOPA să exercite competențele de a interveni temporar dacă doar unul dintre factori sau criterii conduce la temeri semnificative sau la posibilitatea de periclitare.
            
         
               (3)
            
            
               Prevederile prezentului regulament sunt strâns legate deoarece tratează competențele de a interveni în cazul produselor, acordate atât autorităților naționale competente, cât și EIOPA. Pentru a se asigura convergența între aceste dispoziții care ar trebui să intre în vigoare în aceeași dată și pentru a facilita formarea unui punct de vedere de ansamblu de către părțile interesate, în special de către EIOPA și autoritățile competente care exercită competențele de a interveni, este necesar ca aceste dispoziții să fie incluse într-un singur regulament,
            
         ADOPTĂ PREZENTUL REGULAMENT:
   Articolul 1
   Factorii și criteriile care trebuie avute în vedere în sensul competențelor EIOPA de a interveni temporar în cazul produselor
   [Articolul 16 alineatul (2) din Regulamentul (UE) nr. 1286/2014]
   (1)   În sensul articolului 16 alineatul (2) din Regulamentul (UE) nr. 1286/2014, EIOPA evaluează relevanța tuturor factorilor și criteriilor din lista prevăzută la alineatul (2) și are în vedere toți factorii relevanți și toate criteriile relevante atunci când determină dacă promovarea, distribuirea sau vânzarea anumitor produse de investiții bazate pe asigurări sau anumite tipuri de activități sau practici financiare generează temeri semnificative în ceea ce privește protecția investitorilor sau posibilitatea de periclitare a funcționării echilibrate și a integrității pieței financiare ori a stabilității, integrale sau parțiale, a sistemului financiar din Uniune.
   În sensul primului paragraf, EIOPA poate determina, pe baza unuia sau mai multora dintre acești factori sau aceste criterii, existența unor temeri semnificative în ceea ce privește protecția investitorilor sau posibilitatea de periclitare a funcționării echilibrate și a integrității pieței financiare ori a stabilității, integrale sau parțiale, a sistemului financiar din Uniune.
   (2)   Factorii și criteriile pe care EIOPA trebuie să le evalueze pentru a determina situațiile în care există temeri semnificative în ceea ce privește protecția investitorilor sau posibilitatea de periclitare a funcționării echilibrate și a integrității piețelor financiare ori a stabilității, integrale sau parțiale, a sistemului financiar din Uniune, sunt după cum urmează:
   
               (a)
            
            
               gradul de complexitate a produsului de investiții bazat pe asigurări ori tipul de activitate sau practică financiară a societății de asigurare sau reasigurare, având în vedere, în special:
               
                           —
                        
                        
                           tipul activelor suport și gradul de transparență în ceea ce privește activele respective;
                        
                     
                           —
                        
                        
                           gradul de transparență în ceea ce privește costurile și taxele asociate produsului de investiții bazat pe asigurări, activității sau practicii financiare, și în special, lipsa transparenței rezultată din existența mai multor niveluri de costuri și taxe;
                        
                     
                           —
                        
                        
                           complexitatea metodei de calculare a performanței, având în vedere mai ales posibilitatea ca randamentul să depindă de performanța unuia sau mai multor active suport care sunt afectate, la rândul lor, de alți factori;
                        
                     
                           —
                        
                        
                           natura și amploarea riscurilor;
                        
                     
                           —
                        
                        
                           posibilitatea ca produsul de investiții bazat pe asigurări sau serviciul să fie grupat cu alte produse sau servicii; sau
                        
                     
                           —
                        
                        
                           complexitatea oricăror termeni și condiții;
                        
                     
         
               (b)
            
            
               amploarea potențialelor efecte nefavorabile, având în vedere, în special:
               
                           —
                        
                        
                           valoarea noțională a produsului de investiții bazat pe asigurări;
                        
                     
                           —
                        
                        
                           numărul de clienți, investitori sau participanți din piață implicați;
                        
                     
                           —
                        
                        
                           ponderea relativă a produsului în portofoliul investitorilor;
                        
                     
                           —
                        
                        
                           probabilitatea, amploarea și natura efectelor nefavorabile, inclusiv înregistrarea unei potențiale pierderi și cuantumul acesteia;
                        
                     
                           —
                        
                        
                           durata estimată a efectelor nefavorabile;
                        
                     
                           —
                        
                        
                           volumul primelor;
                        
                     
                           —
                        
                        
                           numărul de intermediari implicați;
                        
                     
                           —
                        
                        
                           creșterea pieței sau a vânzărilor;
                        
                     
                           —
                        
                        
                           cuantumul mediu investit de fiecare investitor în produsul de investiții bazat pe asigurări;
                        
                     
                           —
                        
                        
                           nivelul protecției prin schemele de garantare a asigurărilor, dacă acestea există, prevăzut de legislația națională; sau
                        
                     
                           —
                        
                        
                           valoarea rezervelor tehnice aferente produsului de investiții bazat pe asigurări;
                        
                     
         
               (c)
            
            
               tipul de investitor implicat în activitatea sau practica financiară ori căruia i se oferă sau vinde un produs de investiții bazat pe asigurări, având în vedere, în special:
               
                           —
                        
                        
                           posibilitatea ca investitorul să fie un client de retail, un client profesional sau o contraparte eligibilă conform Directivei 2014/65/UE a Parlamentului European și a Consiliului (3);
                        
                     
                           —
                        
                        
                           particularitățile calificărilor și competențelor investitorilor, inclusiv nivelul de educație, experiența cu produse similare de investiții bazate pe asigurări sau cu practici de vânzare similare;
                        
                     
                           —
                        
                        
                           particularitățile situației economice a investitorului, inclusiv venitul și patrimoniul acestuia;
                        
                     
                           —
                        
                        
                           obiectivele financiare principale ale investitorilor, inclusiv economisirea pentru pensie și necesitatea de a se proteja împotriva riscurilor;
                        
                     
                           —
                        
                        
                           posibilitatea ca produsul sau serviciul să fie vândut unor investitori din afara pieței vizate sau ca această piață să nu fie corect identificată; sau
                        
                     
                           —
                        
                        
                           eligibilitatea pentru protecție printr-un sistem de garantare a asigurărilor, în cazul în care există sisteme naționale de garantare a asigurărilor;
                        
                     
         
               (d)
            
            
               gradul de transparență în ceea ce privește produsul de investiții bazat pe asigurări ori tipul de activitate sau practică financiară, având în vedere, în special:
               
                           —
                        
                        
                           tipul activelor suport și transparența în ceea ce privește activele respective;
                        
                     
                           —
                        
                        
                           costurile și taxele ascunse;
                        
                     
                           —
                        
                        
                           utilizarea tehnicilor menite să atragă atenția investitorilor, dar care nu reflectă adecvarea sau calitatea generală a produsului de investiții bazat pe asigurări, a activități sau a practicii financiare;
                        
                     
                           —
                        
                        
                           natura riscurilor și transparența în ceea ce privește riscurile;
                        
                     
                           —
                        
                        
                           utilizarea unor denumiri ale produselor, a unor termeni sau a altor informații care implică un nivel mai ridicat de securitate sau de randament decât cel care este posibil sau probabil în mod real; sau care implică existența unor caracteristici ale produselor pe care acestea nu le au de fapt; sau
                        
                     
                           —
                        
                        
                           posibilitatea de a exista informații insuficiente sau puțin fiabile referitoare la produsul de investiții bazat pe asigurări pentru ca participanții din piață vizați să își poată forma un punct de vedere, pornind de la natura și tipul produselor de investiții bazate pe asigurări;
                        
                     
         
               (e)
            
            
               particularitățile sau activele suport ale produsului de investiții bazat pe asigurări, ale activității sau practicii financiare, inclusiv efectele de levier încorporate, având în vedere, în special:
               
                           —
                        
                        
                           efectul de levier încorporat produsului;
                        
                     
                           —
                        
                        
                           efectul de levier aferent finanțării; sau
                        
                     
                           —
                        
                        
                           caracteristicile tranzacțiilor financiare cu titluri de valoare;
                        
                     
         
               (f)
            
            
               existența și nivelul diferenței între randamentul sau profitul estimat pentru investitori și riscul de înregistrare de pierderi aferente produsului de investiții bazat pe asigurări, activității sau practicii financiare, având în vedere, în special:
               
                           —
                        
                        
                           costul de structurare aferent produsului de investiții bazat pe asigurări, activității sau practicii financiare și alte costuri;
                        
                     
                           —
                        
                        
                           dezechilibrul în ceea ce privește riscul propriu reținut de emitent; sau
                        
                     
                           —
                        
                        
                           profilul risc – randament;
                        
                     
         
               (g)
            
            
               costurile și facilitatea cu care investitorii pot vinde produsul de investiții bazat pe asigurări sau îl pot înlocui cu alt produs, având în vedere, în special:
               
                           —
                        
                        
                           dificultatea de a se modifica strategia de investiții aferentă contractului de asigurare;
                        
                     
                           —
                        
                        
                           faptul că renunțarea anticipată este interzisă prin contract sau practic imposibilă; sau
                        
                     
                           —
                        
                        
                           alte restricții privind renunțarea;
                        
                     
         
               (h)
            
            
               tarifele și costurile aferente produsului de investiții bazat pe asigurări, activității sau practicii financiare, având în vedere, în special:
               
                           —
                        
                        
                           utilizarea taxelor secundare sau ascunse; sau
                        
                     
                           —
                        
                        
                           taxele care nu reflectă nivelul serviciului de distribuire de către intermediarii în asigurări;
                        
                     
         
               (i)
            
            
               nivelul inovării în cazul produsului de investiții bazat pe asigurări, al activității sau practicii financiare, având în vedere, în special:
               
                           —
                        
                        
                           nivelul inovării în ceea ce privește structura produsului de investiții bazat pe asigurări, activitatea sau practica financiară, inclusiv mecanismele de încorporare și de declanșare;
                        
                     
                           —
                        
                        
                           gradul de inovare în ceea ce privește modelul de distribuție sau lungimea lanțului de intermediere;
                        
                     
                           —
                        
                        
                           gradul de acoperire a inovării, inclusiv posibilitatea ca produsul de investiții bazat pe asigurări, activitatea sau practica financiară să fie inovatoare pentru o anumită categorie de investitori;
                        
                     
                           —
                        
                        
                           inovarea care implică un efect de levier;
                        
                     
                           —
                        
                        
                           lipsa transparenței în ceea ce privește activele suport; sau
                        
                     
                           —
                        
                        
                           experiența de-a lungul timpului referitoare la piețe cu produse similare de investiții bazate pe asigurări sau la practici de vânzare similare;
                        
                     
         
               (j)
            
            
               practicile de vânzare asociate produsului de investiții bazat pe asigurări, având în vedere, în special:
               
                           —
                        
                        
                           canalele de comunicare și distribuire utilizate;
                        
                     
                           —
                        
                        
                           materialul de informare, de promovare sau alte materiale publicitare aferente investiției; sau
                        
                     
                           —
                        
                        
                           posibilitatea ca decizia de a cumpăra să fie secundară sau terțiară, ca urmare a unei achiziții anterioare;
                        
                     
         
               (k)
            
            
               situația financiară și a activității emitentului produsului de investiții bazat pe asigurări, având în vedere, în special:
               
                           —
                        
                        
                           situația financiară a emitentului; sau
                        
                     
                           —
                        
                        
                           adecvarea programului de reasigurare a produselor de investiții bazate pe asigurări;
                        
                     
         
               (l)
            
            
               posibilitatea ca activele suport ale produsului de investiții bazat pe asigurări, activitatea sau practica financiară să prezinte un nivel ridicat de risc asociat performanței tranzacțiilor efectuate de participanții sau investitorii din piețele relevante;
            
         
               (m)
            
            
               posibilitatea ca particularitățile produsului de investiții bazat pe asigurări să îl facă în mod special susceptibil de a fi utilizat în scopul unor infracțiuni financiare, mai ales posibilitatea ca particularitățile respective să favorizeze utilizarea produsului pentru:
               
                           —
                        
                        
                           fraudă sau înșelăciune;
                        
                     
                           —
                        
                        
                           conduită incorectă în piața financiară sau utilizarea incorectă a informațiilor privind piața financiară;
                        
                     
                           —
                        
                        
                           gestionarea produselor provenite din săvârșirea de infracțiuni;
                        
                     
                           —
                        
                        
                           finanțarea terorismului; sau
                        
                     
                           —
                        
                        
                           facilitarea spălării de bani;
                        
                     
         
               (n)
            
            
               posibilitatea ca activitatea sau practica financiară să prezinte un nivel foarte ridicat de risc în ceea ce privește reziliența sau buna funcționare a piețelor;
            
         
               (o)
            
            
               posibilitatea ca produsul de investiții bazat pe asigurări, activitatea sau practica financiară să determine în mod artificial o diferență semnificativă între prețurile instrumentului financiar derivat și cele din piața unde este tranzacționat;
            
         
               (p)
            
            
               posibilitatea ca produsul de investiții bazat pe asigurări, activitatea sau practica financiară să prezinte un nivel ridicat de risc pentru piețe sau infrastructura sistemelor de plăți, inclusiv a sistemelor de tranzacționare, compensare și decontare;
            
         
               (q)
            
            
               posibilitatea ca produsul de investiții bazat pe asigurări, activitatea sau practica financiară să afecteze încrederea investitorilor în sistemul financiar; sau
            
         
               (r)
            
            
               posibilitatea ca produsul de investiții bazat pe asigurări, activitatea sau practica financiară să prezinte un nivel ridicat de risc de dezechilibrare a instituțiilor financiare considerate a fi importante pentru sistemul financiar al Uniunii.
            
         Articolul 2
   Factorii și criteriile care trebuie avute în vedere de către autoritățile competente în sensul competențelor de a interveni în cazul produselor de investiții bazate pe asigurări
   [Articolul 17 alineatul (2) din Regulamentul (UE) nr. 1286/2014]
   (1)   În sensul articolului 17 alineatul (2) litera (a) din Regulamentul (UE) nr. 1286/2014, autoritățile competente evaluează relevanța tuturor factorilor și criteriilor din lista prevăzută la alineatul (2) și au în vedere toți factorii relevanți și toate criteriile relevante atunci când determină dacă promovarea, distribuirea sau vânzarea anumitor produse de investiții bazate pe asigurări sau anumite tipuri de activități sau practici financiare generează temeri semnificative în ceea ce privește protecția investitorilor sau posibilitatea de periclitare a funcționării echilibrate și a integrității piețelor financiare ori a stabilității, integrale sau parțiale, a sistemului financiar din cel puțin un stat membru.
   În sensul primului paragraf, autoritățile competente pot determina, pe baza unuia sau mai multora dintre acești factori și aceste criterii, existența unor temeri semnificative în ceea ce privește protecția investitorilor sau posibilitatea de periclitare a funcționării echilibrate și a integrității piețelor financiare ori a stabilității, integrale sau parțiale, a sistemului financiar din cel puțin un stat membru.
   (2)   Printre factorii și criteriile pe care autoritățile competente trebuie să le evalueze pentru a determina situațiile în care există temeri semnificative în ceea ce privește protecția investitorilor sau posibilitatea de periclitare a funcționării echilibrate și a integrității piețelor financiare ori a stabilității, integrale sau parțiale, a sistemului financiar din cel puțin un stat membru se numără și următoarele:
   
               (a)
            
            
               gradul de complexitate a produsului de investiții bazat pe asigurări ori tipul de activitate sau practică financiară a societății de asigurare sau reasigurare, având în vedere, în special:
               
                           —
                        
                        
                           tipul activelor suport și gradul de transparență în ceea ce privește activele respective;
                        
                     
                           —
                        
                        
                           gradul de transparență în ceea ce privește costurile și tarifele aferente produsului de investiții bazat pe asigurări, activității sau practicii financiare și, în special, lipsa de transparență rezultată din existența mai multor niveluri de costuri și taxe;
                        
                     
                           —
                        
                        
                           complexitatea metodei de calculare a performanței, având în vedere posibilitatea ca randamentul să depindă de performanța unuia sau mai multor active suport care sunt afectate, la rândul lor, de alți factori;
                        
                     
                           —
                        
                        
                           natura și amploarea riscurilor;
                        
                     
                           —
                        
                        
                           posibilitatea ca produsul de investiții bazat pe asigurări să fie grupat cu alte produse sau servicii; sau
                        
                     
                           —
                        
                        
                           complexitatea oricăror termeni și condiții;
                        
                     
         
               (b)
            
            
               amploarea potențialelor efecte nefavorabile, având în vedere, în special:
               
                           —
                        
                        
                           valoarea noțională a produsului de investiții bazat pe asigurări;
                        
                     
                           —
                        
                        
                           numărul de clienți, investitori sau participanți din piață implicați;
                        
                     
                           —
                        
                        
                           ponderea relativă a produsului în portofoliul investitorilor;
                        
                     
                           —
                        
                        
                           probabilitatea, amploarea și natura efectelor nefavorabile, inclusiv înregistrarea unei potențiale pierderi și cuantumul acesteia;
                        
                     
                           —
                        
                        
                           durata estimată a efectelor nefavorabile;
                        
                     
                           —
                        
                        
                           volumul primei;
                        
                     
                           —
                        
                        
                           numărul de intermediari implicați;
                        
                     
                           —
                        
                        
                           creșterea pieței sau a vânzărilor;
                        
                     
                           —
                        
                        
                           cuantumul mediu investit de fiecare investitor în produsul de investiții bazat pe asigurări;
                        
                     
                           —
                        
                        
                           nivelul protecției prin schemele de garantare a asigurărilor, dacă acestea există, prevăzut de legislația națională; sau
                        
                     
                           —
                        
                        
                           valoarea rezervelor tehnice aferente produsului de investiții bazat pe asigurări;
                        
                     
         
               (c)
            
            
               tipul de investitor implicat în activitatea sau practica financiară ori căruia i se oferă sau vinde un produs de investiții bazat pe asigurări, având în vedere, în principal:
               
                           —
                        
                        
                           posibilitatea ca investitorul să fie un client de retail, un client profesional sau o contraparte eligibilă conform Directivei 2014/65/UE;
                        
                     
                           —
                        
                        
                           particularitățile calificărilor și competențelor investitorilor, inclusiv nivelul de educație, experiența cu produse similare de investiții bazate pe asigurări sau cu practici de vânzare similare;
                        
                     
                           —
                        
                        
                           particularitățile situației economice a investitorului, inclusiv venitul și patrimoniul acestuia;
                        
                     
                           —
                        
                        
                           obiectivele financiare principale ale investitorului, inclusiv economisirea pentru pensie și necesitatea de a se proteja împotriva riscurilor;
                        
                     
                           —
                        
                        
                           posibilitatea ca produsul sau serviciul să fie vândut unor investitori din afara pieței vizate sau ca această piață să nu fie corect identificată; sau
                        
                     
                           —
                        
                        
                           eligibilitatea pentru protecție printr-un sistem de garantare a asigurărilor, în cazul în care există sisteme naționale de garantare a asigurărilor;
                        
                     
         
               (d)
            
            
               gradul de transparență în ceea ce privește produsul de investiții bazat pe asigurări ori tipul de activitate sau practică financiară, având în vedere, în special:
               
                           —
                        
                        
                           tipul activelor suport și transparența în ceea ce privește activele respective;
                        
                     
                           —
                        
                        
                           costurile și taxele ascunse;
                        
                     
                           —
                        
                        
                           utilizarea tehnicilor menite să atragă atenția investitorilor, dar care nu reflectă adecvarea sau calitatea generală a produsului de investiții bazat pe asigurări, a activități sau a practicii financiare;
                        
                     
                           —
                        
                        
                           natura riscurilor și transparența în ceea ce privește riscurile;
                        
                     
                           —
                        
                        
                           utilizarea unor denumiri ale produselor, a unor termeni sau a altor informații care implică un nivel mai ridicat de securitate sau de randament decât cel care este posibil sau probabil în mod real; sau care implică existența unor caracteristici ale produselor pe care acestea nu le au de fapt; sau
                        
                     
                           —
                        
                        
                           posibilitatea de a exista informații insuficiente sau puțin fiabile referitoare la produsul de investiții bazat pe asigurări pentru ca participanții din piață vizați să își poată forma un punct de vedere, pornind de la natura și tipul produselor de investiții bazate pe asigurări;
                        
                     
         
               (e)
            
            
               particularitățile sau activele suport ale produsului de investiții bazat pe asigurări, ale activității sau practicii financiare, inclusiv efectele de levier încorporate, având în vedere, în special:
               
                           —
                        
                        
                           efectul de levier încorporat produsului;
                        
                     
                           —
                        
                        
                           efectul de levier aferent finanțării; sau
                        
                     
                           —
                        
                        
                           caracteristicile tranzacțiilor financiare cu titluri de valoare;
                        
                     
         
               (f)
            
            
               existența și nivelul diferenței între randamentul sau profitul estimat pentru investitori și riscul de înregistrare de pierderi aferente produsului de investiții bazat pe asigurări, activității sau practicii financiare, având în vedere, în special:
               
                           —
                        
                        
                           costul de structurare aferent produsului de investiții bazat pe asigurări, activității sau practicii financiare și alte costuri;
                        
                     
                           —
                        
                        
                           dezechilibrul în ceea ce privește riscul propriu reținut de emitent; sau
                        
                     
                           —
                        
                        
                           profilul risc – randament;
                        
                     
         
               (g)
            
            
               costurile și facilitatea cu care investitorii pot vinde produsul de investiții bazat pe asigurări sau îl pot înlocui cu alt produs, având în vedere, în special:
               
                           —
                        
                        
                           dificultatea de a se modifica strategia de investiții aferentă contractului de asigurare;
                        
                     
                           —
                        
                        
                           faptul că renunțarea anticipată este interzisă sau este permisă doar în anumite condiții contractuale, astfel încât poate fi considerată ca fiind interzisă; sau
                        
                     
                           —
                        
                        
                           alte restricții privind renunțarea;
                        
                     
         
               (h)
            
            
               tarifele și costurile aferente produsului de investiții bazat pe asigurări, activității sau practicii financiare, având în vedere, în special:
               
                           —
                        
                        
                           utilizarea taxelor secundare sau ascunse; sau
                        
                     
                           —
                        
                        
                           taxele care nu reflectă nivelul serviciului de distribuire de către intermediarii în asigurări;
                        
                     
         
               (i)
            
            
               nivelul inovării în cazul produsului de investiții bazat pe asigurări, al activității sau practicii financiare, având în vedere, în special:
               
                           —
                        
                        
                           nivelul inovării în ceea ce privește structura produsului de investiții bazat pe asigurări, activitatea sau practica financiară, inclusiv mecanismele de încorporare și de declanșare;
                        
                     
                           —
                        
                        
                           gradul de inovare în ceea ce privește modelul de distribuție sau lungimea lanțului de intermediere;
                        
                     
                           —
                        
                        
                           gradul de acoperire a inovării, inclusiv posibilitatea ca produsul de investiții bazat pe asigurări, activitatea sau practica financiară să fie inovatoare pentru o anumită categorie de investitori;
                        
                     
                           —
                        
                        
                           inovarea care implică un efect de levier;
                        
                     
                           —
                        
                        
                           lipsa transparenței în ceea ce privește activele suport; sau
                        
                     
                           —
                        
                        
                           experiența de-a lungul timpului referitoare la piețe cu produse similare de investiții bazate pe asigurări sau la practici de vânzare similare;
                        
                     
         
               (j)
            
            
               practicile de vânzare asociate produsului de investiții bazat pe asigurări, având în vedere, în special:
               
                           —
                        
                        
                           canalele de comunicare și distribuire utilizate;
                        
                     
                           —
                        
                        
                           materialul de informare, de promovare sau alte materiale publicitare aferente investiției; sau
                        
                     
                           —
                        
                        
                           posibilitatea ca decizia de a cumpăra să fie secundară sau terțiară, ca urmare a unei achiziții anterioare;
                        
                     
         
               (k)
            
            
               situația financiară și activitatea emitentului produsului de investiții bazat pe asigurări, având în vedere, în special:
               
                           —
                        
                        
                           situația financiară a emitentului; sau
                        
                     
                           —
                        
                        
                           adecvarea programului de reasigurare a produselor de investiții bazate pe asigurări;
                        
                     
         
               (l)
            
            
               posibilitatea ca activele suport ale produsului de investiții bazat pe asigurări, activitatea sau practica financiară să prezinte un nivel ridicat de risc asociat performanței tranzacțiilor efectuate de participanții sau investitorii din piața relevantă;
            
         
               (m)
            
            
               posibilitatea ca particularitățile produsului de investiții bazat pe asigurări să îl facă în mod special susceptibil de a fi utilizat în scopul unor infracțiuni financiare, mai ales posibilitatea ca particularitățile respective să favorizeze utilizarea produsului pentru:
               
                           —
                        
                        
                           fraudă sau înșelăciune;
                        
                     
                           —
                        
                        
                           conduită incorectă în piața financiară sau utilizarea incorectă a informațiilor privind piața financiară;
                        
                     
                           —
                        
                        
                           gestionarea produselor provenite din săvârșirea de infracțiuni;
                        
                     
                           —
                        
                        
                           finanțarea terorismului; sau
                        
                     
                           —
                        
                        
                           facilitarea spălării de bani;
                        
                     
         
               (n)
            
            
               posibilitatea ca activitatea sau practica financiară să prezinte un nivel foarte ridicat de risc în ceea ce privește reziliența sau buna funcționare a piețelor;
            
         
               (o)
            
            
               posibilitatea ca produsul de investiții bazat pe asigurări, activitatea sau practica financiară să determine în mod artificial o diferență semnificativă între prețurile instrumentului financiar derivat și cele din piața unde este tranzacționat;
            
         
               (p)
            
            
               posibilitatea ca produsul de investiții bazat pe asigurări, activitatea sau practica financiară să prezinte un risc pentru piețe sau pentru infrastructura sistemelor de plăți, inclusiv a sistemelor de tranzacționare, compensare și decontare;
            
         
               (q)
            
            
               posibilitatea ca produsul de investiții bazat pe asigurări, activitatea sau practica financiară să afecteze încrederea investitorilor în sistemul financiar; sau
            
         
               (r)
            
            
               posibilitatea ca produsul de investiții bazat pe asigurări, activitatea sau practica financiară să prezinte un nivel ridicat de risc de dezechilibrare a instituțiilor financiare considerate a fi importante pentru sistemul financiar al statului membru al autorității competente relevante.
            
         Articolul 3
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 31 decembrie 2016.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 iulie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 352, 9.12.2014, p. 1.
   
      (2)  Regulamentul (UE) nr. 1094/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Europeană de Asigurări și Pensii Ocupaționale) de modificare a Deciziei nr. 716/2009/CE și de abrogare a Deciziei 2009/79/CE a Comisiei (JO L 331, 15.12.2010, p. 48).
   
      (3)  Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (JO L 173, 12.6.2014, p. 349).